Държавен вестник, бр. 34, 2006 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  34
(2) Установяването на нарушенията, изда-
ването, обжалването и изпълнението на нака-
зателните постановления се извършват по реда
на Закона за административните нарушения и
наказания.
ДОПЪЛНИТЕЛНА РАЗПОРЕДБА
§ 1. По смисъла на този закон “електронен
път” е предаването на данни в цифрова форма,
при което се използват устройства за електрон-
на обработка, включително цифрово компре-
сиране и съхраняване на информацията, като
преносът се осъществява чрез използването на
проводник, радиовълни, оптически, електромаг-
нитни или други средства.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. (1) Министерският  съвет и  областните
управители  най-късно до 1 юли 2006 г. предос-
тавят сгради или помещения на агенцията за
нуждите на водените от нея регистри.
(2) До осигуряването на сградите по ал. 1
Висшият съдебен съвет предоставя на агенция-
та помещенията в окръжните съдилища за во-
дените от тях регистри.
§ 3. (1) В едномесечен срок от обнародване-
то на закона окръжните съдилища предават
безвъзмездно на агенцията структурирани дан-
ни в електронна форма за вписаните в търгов-
ските регистри и регистрите на кооперациите
търговци и клонове на чуждестранни търговци,
както и данните за запазените фирми.
(2) В срока по ал. 1 Висшият съдебен съвет
и министърът на финансите организират без-
възмездното предоставяне от окръжните съди-
лища на агенцията на постоянен и неограничен
достъп за електронен обмен на информация до
използваните до този момент от съдилищата
информационни системи за вписаните в тър-
говските регистри и регистрите на коопераци-
ите търговци и клонове на чуждестранни тър-
говци, както и за запазените фирми.
(3) Начинът за осъществяване на обмена на
информация по ал. 2 се урежда в съвместен акт
на министъра на правосъдието и министъра на
финансите, издаден в срока по ал. 1.
(4) В срока по ал. 1 Висшият съдебен съвет
по предложение на председателите на окръж-
ните съдилища предоставя на агенцията спи-
сък на съдебните служители на длъжност “де-
ловодител в окръжен съд”, които трябва да
преминат към агенцията. Трудовите правоот-
ношения между тези служители и агенцията се
уреждат по реда на чл. 123 от Кодекса на труда
от влизане в сила на закона.
§ 4. (1) Търговците и клоновете на чужде-
странни търговци, вписани в търговския регис-
тър и в регистъра на кооперациите при окръж-
ните съдилища, са длъжни да се пререгистри-
рат по този закон в тригодишен срок от влиза-
нето му в сила. Държавна такса за пререгистра-
цията не се дължи.
(2) Пререгистрацията по ал. 1 се извършва
чрез вписване в търговския регистър на търго-
веца или клона на чуждестранния търговец и
на съответните обстоятелства за него въз ос-
нова на заявление от търговеца, съответно от
управителя на клона на чуждестранен търго-
вец, и удостоверение за актуалното състояние
по регистрацията му, в което съдът посочва
кода по БУЛСТАТ на търговеца, съответно
клона на чуждестранния търговец. Дружест-
вата и кооперациите представят и заверен от
управителния си орган актуален дружествен
договор или устав.
(3) Съдът по регистрацията издава удосто-
веренията по ал. 2 в тридневен срок от поис-
кването. Държавна такса за удостоверенията
не се дължи.
(4) След предаването на удостоверението по
ал. 2 на търговеца, съответно на клона на чуж-
дестранния търговец, съдът незабавно предос-
тавя на агенцията достъп за снемане на елект-
ронен образ на цялото прономеровано фирме-
но дело. Снемането на електронния образ се
извършва съвместно от служител на съда и
представител на агенцията. След обработване-
то и въвеждането от агенцията на електронно
копие от фирменото дело в търговския регис-
тър съдът архивира фирменото дело.
(5) В срока по ал. 1 справки и удостоверения
от документите, въз основа на които са извър-
шени вписванията, заличаванията или обявя-
ванията на пререгистрираните търговци, съот-
ветно клонове на чуждестранни търговци, пре-
ди пререгистрацията се издават от агенцията в
14-дневен срок от поискването.
(6) При съвпадение на фирмите на двама
или повече търговци, установено при подаде-
но заявление за пререгистрация, агенцията
изпраща съобщение за това до всички търгов-
ци, чиито фирми съвпадат, като предоставя на
заявилия пререгистрация търговец двумесечен
срок за заявяване на промяна на фирмата. При
незаявяване на промяна на фирмата агенция-
та пререгистрира търговеца според удостове-
рението по ал. 2, като към фирмата му задъл-
жително прибавя населеното място на окръж-
ния съд по регистрацията. До изтичане на сро-
ка по ал. 1 съвпадението на фирмите и адреси-
те на управление на търговците се установява
от данните по § 3.
(7) Едновременно със заявлението за прере-
гистрация може да бъде подадено и заявление
за вписване на ново обстоятелство, заличаване
или обявяване.
(8) При представянето за обявяване в тър-
говския регистър на актовете по чл. 33, 37 и
чл. 40, ал. 1 от Закона за счетоводството за
2006 г. търговците представят и съответните
актове за 2004 и 2005 г.
(9) При пререгистрацията търговците и кло-
новете на чуждестранни търговци се изключват
от регистър БУЛСТАТ и кодът по БУЛСТАТ
става ЕИК на търговеца.